Plaasaanval gefnuik toe boer op 12 'aanvallers' skiet | Maroela Media
Plaasaanval gefnuik toe boer op 12 'aanvallers' skiet
Die Toyota Quantum-bussie nadat dit van die pad af gedwing is. Foto: Facebook/Die Spoorsnyers
Twee vermeende plaasaanvallers is Dinsdag gewond toe 'n skietgeveg tussen 12 verdagtes en 'n boer van Laersdrift in Limpopo ontstaan het.
Maroela Media verneem die voorval het omstreeks 09:00 op die plaas van Japie du Toit en sy seun, Hans-Jurgens, plaasgevind. Die pa en seun boer glo met beeste.
Lt.kol. Malesela Ledwaba, polisiewoordvoerder, het gesê 'n Toyota Quantum-bussie en 'n wit Toyota Corolla met 12 verdagtes het by die plaas opgedaag en voorgegee dat hulle beeste wou koop. Hans-Jurgens het aan die mans gesê dat hulle nie beeste verkoop nie, waarna een van die mans 'n vuurwapen uitgeruk en op hom geskiet het. Hy het hom egter nie raakgeskiet nie.
"Die boer het na bewering gehardloop en agter iets geskuil toe een van die verdagtes agter hom aangekom het. Hy het sy vuurwapen uitgehaal en die verdagte in die maag geskiet," het Ledwaba gesê. Hans-Jurgens het daarna op sy motorfiets gevlug en terselfdertyd die polisie en plaaslike veiligheidsgroepe ontbied.
Die aanvallers het in die bussie en 'n wit Toyota Corolla gevlug en is deur die polisie en boere van die omgewing agternagesit. Nadat die bussie van die pad af gedwing is, het die verdagtes uitgespring en te voet gevlug. Een van die verdagtes is tydens die jaagtog geskiet.
Volgens Ledwaba is die twee gewonde verdagtes onder polisiebewaking in 'n hospitaal opgeneem. Daar is ook op die bussie en die motor beslag gelê. Die ander verdagtes is steeds soek.
Maroela Media het Hans-Jurgens ná die voorval gekontak en wag op sy kommentaar.
Skoolseun kom op ma se lyk af
Skote Petoors! Skiet/vang die vuilgoed!
Pragtig manne. Mooi teen aanval gewees en bly julle is ongedeerd. Daar is goeie nuus ook te midde van al die slegte nuus.
Vir al die geld in die wêreld wil ek nie in hierdie tye n boer wees of op n plaas woon nie, boere nou kroon wild!
Uitstekend HJ jy het skerp gedink en jouself uit n doodsakker gewoel. Dit wys jou net watse gedrogte die goed is deur doodeenvoudig net te begin skiet. Ek hoop van harte dat die ander gevang sal word . Indien Maroela my kommentaar gaan plaas : Was daar enige Zimbabwiers betrokke ?